cyanic-selkie/wikianc huggingface dataset:
Predikaatti (logiikka)
Predikaattilogiikka
Tällöin joukon {x | P(x)} jäsen on olio t, josta väittämä P(t) on totta. Väittämää P(x) kutsutaan predikaatiksi. Väittämää P(x) kutsutaan myös propositionaaliseksi funktioksi, koska jokainen x:n valinta tuottaa proposition eli väitelauseen P(x), joka on joko tosi tai epätosi. Esimerkiksi lause ”Sokrates on ihminen” on propositio, kun taas ”x on ihminen” on propositionaalinen funktio.
Hiirimakit
Hiirimakit painavat noin 50 grammaa eli 1/6000 gorillan painosta. Ravintonaan useimmat hiirimakit käyttävät esimerkiksi lehtiä, kukkia ja hyönteisiä. Poikueissa on kerrallaan yleensä 2–3 poikasta.
Piikkiön ja Halikon alaosan kihlakunnan tuomiokunta
Vuoden 1861 lopussa tuomiokuntaan kuuluivat seuraavat käräjäkunnat:
Serapeion (Miletos)
Rakennus
Temppelin naoksen koko oli noin 22,5 × 12,5 metriä. Kaksi viiden joonialaisen pylvään riviä jakoi sen sisältä kolmeen laivaan. Tämä teki rakennuksesta jossakin määrin basilikan mallisen. Kulttipatsas sijaitsi cellan pohjoispäässä olleella kolmiportaisella jalustalla.
Suomi yleisurheilun Euroopan-mestaruuskilpailuissa 2016
Suomi osallistuu vuonna 2016 yleisurheilun EM-kilpailuihin 23. kerran. Joukkueeseen valittiin 40 urheilijaa.
Wahlroosin unelma
Wahlroosin unelma on hardcore punk -yhtye Lapinpolthajien toinen studioalbumi. Se julkaistiin 27. heinäkuuta 2012 levymerkillä Kämäset levyt. Albumi on edeltäjäänsä rosoisempi ja melodisempi. Albumin kappaleissa kritisoidaan äärikapitalistista yhteiskuntajärjestystä.
Ruostevatsamuura
Ruostevatsamuura (Drymophila ferruginea) on puumuuriin kuuluva varpuslintu. Laji kuuluu Brasilian itärannikon kotoperäisiin lajeihin.
Pećin luostari
thumb|Pećin luostarin kirkko. Pećin luostari on suuri ortodoksinen luostari Kosovossa, lähellä Pećin kaupunkia. Luostari on Pecin patriarkaatin keskus ja monien arkkipiispojen hautapaikka. Luostarin kirkot on rakennettu 1200- ja 1300-luvulla.
Resurrection Band
1980-1982: kriittinen vastaanotto
Resurrection Band hyödynsi osaa rahoistaan ja rakensi oman äänitysstudion yhteisönsä keskelle. Studio sai myöhemmin lempinimen "Tone Zone". Siitä huolimatta että studio pystytettiin kengännauhabudjetilla, yhtye äänitti siellä toisen albuminsa D.M.Z kesällä 1982. Albumi edusti pientä siirtymävaihetta yhtyeen soundissa, ja oli puoliksi Van Halenin inspiroimaa hard rockia, ja sisälsi Stu Heissin energisiä kitarasooloja. Toinen puoli albumista taas oli lähestymistavaltaan enemmän uutta aaltoa: kiistanalaista tyyliä, jota yhtye jatkoi myöhemmillä julkaisuillaan suuremmalla tarmolla. Albumin jakautunut ilmaisu ei saanut kovin hyvää vastaanottoa kriitikoilta. Siitä huolimatta kaksi albumin kappaletta osoittautuivat vakioiksi yhtyeen live-esityksissä: "Military Man" ja "White Noise".
Nämä kappaleet sisältyivät myös yhtyeen toiselle julkaisulle Live Bootleg, live-albumille, joka äänitettiin Odeonissa, Chicagossa lokakuussa 1983 innokkaan yleisön edessä. Tämä oli yhtyeen ensimmäinen julkaisu Sparrow Recordsilla, yhdellä suurimmistä ja menestyneimmistä kristillisistä levy-yhtiöistä, joka tuolloin etsi lisää kristillisiä yhtyeitä, joille evankeliointi oli tärkein tavoite. Live Bootleg oli ensimmäinen albumi, joka julkaistiin yhtyeen lyhennetyllä nimellä "Rez Band", jonka yhtyeen ihailijat olivat keksineet ja vakiinnuttaneet. Albumi sisälsi kappaleita, jotka käsittelivat lukioikäisten opiskelijoiden ongelmia. Yhtye jatkoi tätä sanoitusaihetta niin kauan urallaan, kuin levyttivät musiikkia.
Muuttolinnun aika
Aikalaisarviossa Litja saakin kiitosta: hän tekee "erään parhaimmista rooleistaan". Myös Mänttärin realistinen ote todetaan myönteisesti ja luonnehditaan elokuvan tarjoavan "hienovireistä bluesia ja aidosti hauskoja hetkiä". Huomiota saa kuitenkin tietynlainen huolimattomuus, esimerkiksi päähenkilön takin vaihtuminen kesken matkan.
Wilhelmina Nordström
Henkilöhistoria
Nordström poltti kirjoittamiaan tekstejä, mutta Runebergin nähtyä kirjoituksia ja kehuttua niitä hän julkaisi 1861 Dikter af Wilhelmina Nordström ja laajennetun painoksen 1864. Nordström julkaisi runokokoelman lisäksi runojaan myös antologioissa ja eri nimimerkeillä aikakauskirjoissa.
Häntälän notkot
Luontoretkeilymahdollisuudet
Polun varrella voi tutustua notkojen maisemiin, maanvyöryrinteisiin ja kasvi- sekä eläinlajistoon. Polun varrella on laavu. Reitin puolivälissä on mahdollisuus poiketa erilliselle kilometrin mittaiselle metsäiselle Peuranpolulle, joka on luonteeltaan erilainen kuin avoin notkojen luontopolku.
Chris Björin
Björin on menestynyt World Series of Poker -turnauksissa 1990-luvun alkupuolelta lähtien. Toukokuussa 1991 hän oli toinen WSOP:n $ 1,500 Omaha Pot Limit -turnauksessa. Sen jälkeen hän on voittanut kaksi WSOP-ranneketta. Pääturnauksessa hän on parhaimmillaan ollut yhdeksäs vuonna 1997.
Urpu Soveri
Urpu Kustaa Johannes Soveri (13. kesäkuuta 1914 –15. heinäkuuta 1984 ) oli suomalainen geologi. Hän oli Valtion teknillisen tutkimuskeskuksen (VTT) tielaboratorion laboratorionjohtaja professorin arvolla vuosina 1963–1971 ja sen jälkeen rakennus- ja yhdyskuntatekniikan tutkimusosaston tutkimusjohtaja myös professorin arvolla 1972–1977. Hän tutki savimineralogiaa ja tienrakennus- ja geotekniikkaa.
Soverin isä oli A. J. Soveri.
Parabelin piiri
thumb|upright|Parabelin piiri Tomskin alueen kartalla. Parabelin piiri on paikallinen itsehallintoalue Tomskin alueen pohjoisosassa Venäjällä. Vuonna 1935 perustetun piirin pinta-ala on 35 800 neliökilometriä ja asukkaita on 12 200 henkeä (vuonna 2008).
Hallinnollinen keskus on Parabelin kylä. Piiriin kuuluu viisi maalaiskuntaa: Narym, Novoseltsevo, Parabel, Staritsa ja Zavodskoje.
Alueen kanta-asukkaita ovat selkupit. Venäläisasutus on syntynyt 1500–1600-lukujen vaihteessa, jolloin perustettiin muun muassa Narymin linnoitus. 1800-luvun alusta lähtien seudulle karkotettiin dekabristeja, puolalaisia kapinallisia, vuoden 1905 vallankumoustapahtumien osanottajia ynnä muita. Karkotukset jatkuivat Stalinin aikana. Pelkästään vuosina 1930–1931 seudulle siirrettiin 200 000 ihmistä. 1970–1980-luvuilla alettiin hyödyntää rikkaita öljyesiintymiä.
Vuonna 2007 piirin alueella tuotettiin 1,28 miljoonaa tonnia öljyä ja 1,66 miljardia kuutiometriä kaasua. Muita tuotannonaloja ovat metsä- ja elintarviketeollisuus. Maatalous on keskittynyt maidon ja lihan tuotantoon. Perinteisiä elinkeinoja ovat kalastus ja turkiseläinten metsästys.
Nähtävyyksiä ovat historiallinen Narymin kylä ja sen poliittisille karkotusvangeille omistettu museo. Parabelissa on lasten taidekoulu ja taidegalleria. Špalozavodin taajamassa toimii 1930-luvulla perustettu kansanteatteri. Parabelissa ja Narymin kylässä on 1990-luvun alusta lähtien opetettu selkupin kieltä.
Petri Lahti
Lahti kirjoitti vuonna 2019 pikaluistelija Mika Poutalan elämäkerran Muutaman sadasosan tähden ja 2018 yhdessä Leonard Jägerskiöld Nilssonin kanssa tietokirjan Jalkapallon seuravaakunat.
Yhteismetsä
thumb|Leijankorven yhteismetsän tienviitta [[Ruskolla Varsinais-Suomessa. Leijankorven yhteismetsä on alun perin muodostettu siirtoväen metsäpalstaksi.]]
Historiaa
Vuoden 1938 lopussa Suomessa oli asutusyhteismetsiä 34 kappaletta ja niiden yhteispinta-ala oli 12 307 hehtaaria. Muita yhteismetsiä oli 32 kappaletta eli 90 161 hehtaaria. Vuonna 1960 yhteismetsiä oli 129 kappaletta yhteispinta-alaltaan 372 000 hehtaaria. Suurimpia olivat Pohjois-Suomen isojaon yhteydessä perustetut Kuusamon, Kemijärven, Sallan ja Inarin yhteismetsät. Nykyisin suurin on lähes 85 000 hehtaarin laajuinen Kuusamon yhteismetsä, jolla on yli 5 000 osakasta. Pienimpään yhteismetsään kuuluu 19 hehtaaria maata. Toukokuussa 2010 yhteismetsien maapinta-ala oli yhteensä 531 160 hehtaaria. Niiden pinta-ala on 3,9 prosenttia yksityismetsien pinta-alasta.
Moskovan spartakiadit 1928
Spartakiadiriita
TUL:n kommunistit eivät hyväksyneet päätöstä, vaan ryhtyivät Helsingin Jyryn johdolla valmistelemaan osallistumista. Seura oli jo kesällä 1927 osallistunut Moskovassa järjestettyihin esispartakiadeihin, ja lähetti ilman lupaa joukkueen myös helmikuussa 1928 pidettyihin talvispartakiadeihin. Kesäkuussa 1928 kisamatkan valmisteluja varten nimitettiin viisihenkinen spartakiaditoimikunta, johon kuuluivat muun muassa Kaarlo Ponsén ja Ontro Virtanen. Houkutellakseen urheilijoita jäämään pois Moskovasta, TUL päätti järjestää samanaikaisesti spartakiadien kanssa yleisurheilun liitto-ottelun Latvian työläisurheiluliittoa vastaan Riiassa. Mukaan ilmoittautui joukko tunnettuja sosialidemokraattisia urheilijoita, kuten Kalle Kaihari, Lauri Virtanen, Jalmari Etholén, Kustaa Wall ja Vilho Takkinen. Lisäksi sosialidemokraattisessa lehdistössä julkaistiin 128 urheilijan allekirjoittama spartakiadeja vastustanut vetoomus.
Syömishäiriöliitto
Syömishäiriöliitto perustettiin 17. huhtikuuta 2004 Suomen syömishäiriöperheiden tuki ry:n seuraajaksi.
Ragusan maakunta
Ragusan maakunnalla on rantaviivaa viitisenkymmentä kilometriä. Rannikolla on kalastajakyliä. Ragusan alue on pääasiassa turmeltumatonta, sillä 1800-luvulla ja 1900-luvun alussa suuri joukko ihmisiä muutti sieltä muualle Italiaan ja ulkomaille. Viimeisen 20 vuoden aikana tilanne on muuttunut matkailun lisäännyttyä, mutta edelleen maakunnassa on useita alueita, jotka ovat säilyneet koskemattomina viimeiset 200 vuotta.
Tyypin 1936A hävittäjä
Suunnittelu
Luokan alukset oli aseistettu hyvin raskaasti ja ne muistuttivatkin lähinnä keveitä risteilijöitä. Pääaseistuksena oli 150 millimetrin tykit eikä normaalit 120-127 millimetrin tykit kuten liittoutuneiden vastaavissa aluksissa. Ne piti alun perin asentaa etukannelle kaksiputkisiin torneihin, mutta niiden valmistuksen viivästyessä tykit asennettiin alkusarjan aluksissa perinteisiin yksiputkisiin torneihin.
Lego Mindstorms
Ohjelmoitavuus
Ohjelmointiyksikön ohjelmilla, jotka on tehty kehittyneellä kielellä kuten C:llä, on mahdollista tehdä tehokkaita ehtolauseisiin perustuvia robotteja, jotka voivat reagoida tilanteisiin reaaliaikaisesti. On myös mahdollista kehittää ohjelmointiyksiköiden välistä kommunikaatiota ja työnjakoa.
Islamilainen lääketiede keskiajalla
Anatomia
Perinteen vaalimisen ohella keskiajan islamilaisessa maailmassa tapahtui edistysaskel anatomiassa, kun egyptiläinen Abd al-Latif al-Baghdadi (k. 1231) käytti aineistonaan nälänhädässä kuolleiden luurankoja ja paransi alaleuan luiden ja ristiluun kuvausta. Syyrialaisen Ibn al-Nafisin on usein katsottu löytäneen vuonna 1242 keuhkoverenkierron, vaikka keksintö ei levinnyt ja vajosi unohduksiin. Rainer Brömer on kuitenkin väittänyt, että al-Nafis oli vielä kaukana keuhkoverenkierron ymmärtämisestä. Oikea kuvaus esitettiin vasta 300 vuotta myöhemmin, löytäjinä Miguel Serveto (k. 1553) ja Realdo Colombo (k. 1559).
Ruokki
Ääni
Vanhin suomalainen rengastettu ruokki on ollut 33 vuotta, 11 kuukautta ja 8 päivää vanha. Euroopan vanhin ruokki on ollut brittiläinen 42 vuoden ikäinen lintu.
1966
helmikuu
pienoiskuva|right|[[Luna 9-luotaimen malli]]
Almamy Sylla
Sylla palveli Ranskan laivastossa, valmistui ylioppilaaksi Dakarissa ja suoritti maatalouden taloustieteen tutkinnon Pariisin yliopistossa sekä hallintotieteiden ja kansainvälisten suhteiden tutkinnon Dakarin yliopistossa. Vuosina 1953–1959 hän työskenteli Ranskan Länsi-Afrikan maatalouskoulun johtajana Sikassossa. Sylla toimi presidentti Modibo Keïtan taloudellisena neuvonantajana ja ulkoministeriön osastopäällikkönä vuosina 1960–1963.
Vuohenpuksio
Vuohenpuksio (Simmondsia chinensis) on vuohenpuksiokasvien (Simmondsiaceae) heimon ainoa laji. Se on kuivalla aavikolla elävä pensas, joka tunnetaan myös nimellä jojoba. Sitä esiintyy luontaisesti Pohjois-Amerikassa, Yhdysvalloissa Kaliforniassa ja Arizonassa ja Pohjois-Meksikossa. Viljeltynä lajia kasvaa muilla mantereilla Etelä-Amerikassa, Aasiassa, Australiassa ja eri puolilla Afrikkaa. Lajille tiedetään useita hyötykäyttötapoja.
Olav Selvaag
pienoiskuva|Olav Selvaag vuonna 1953. Jens Olav Walaas Selvaag (17. joulukuuta 1912 Vanse – 14. tammikuuta 2002 Oslo ) oli norjalainen insinööri ja rakennusurakoitsija. Selvaag kehitti sodan jälkeisellä jälleenrakennuskaudella Selvaag-tyyppitalon.
Jerusalem (yhtye)
Levytyssopimus
Ajan mittaan Jerusalem sai laajemman vastaanoton, ja kolmen vuoden kiertueiden jälkeen levy-yhtiöt alkoivat tehdä sille tarjouksia levytyssopimuksesta. Kristillinen levy-yhtiö Prim kiinnitti yhtyeen ilman suuria odotuksia menestyksestä. Kuitenkin Jerusalemin ensimmäinen nimialbumi Jerusalem (Volume 1) osoittautui menestykseksi kristittyjen musiikkiharrastajien joukossa ja ensimmäisen kuuden kuukauden aikana albumia myytiin 20 000 kappaletta, mikä oli ennenkuulumatonta kristillisen rockin parissa Euroopassa.
Alfonso Gomez
Haastajan jälkeen
Contender 3-kauden erikoisajaksossa Gomez kohtasi maailmanmestareita kohdanneen Ben Tackien. Gomez voitti ottelun yksimielisin tuomariäänin.
Ondes Martenot
Historia
Ranskassa ondes Martenot sai kohtuullisen suosion klassisessa musiikissa. Ensimmäinen soittimelle sävelletty teos oli Dimitrios Levidisin (1885–1951) Poème symphonique pour solo d’Ondes Musicales et Orchestre op. 43B samalta vuodelta. Sen jälkeen monet säveltäjät, kuten Olivier Messiaen, Giacinto Scelsi, Marcel Landowski, Tristan Murail ja Edgar Varèse, ovat käyttäneet sitä teoksissaan. Ensimmäisen tunnetun Ondes Martenot -konserton sävelsi André Jolivet vuonna 1947. Ondes Martenotia käytettiin myös elokuvamusiikissa, tunnetuimpia näistä ovat mm. Arabian Lawrence(1962), Haamujengi(1984) ja Hiidenpata(1985). Populaarimusiikissa ondes Martenotia on käyttänyt mm. Radiohead.
LATAM Paraguay
Historia
Vuonna 1994 TAM:n omistaja Rolim Amaro perusti pienen ARPA-nimisen lentoyhtiön Paraguayhin. Syyskuussa 1996 Amaro osti 80 % Paraguayn valtion omistaman Lapsa Air Paraguayn osakkeista. Se yhdistyi ARPA:n kanssa, ja nimeksi muutettiin Transportes Aéreos del Mercosur.
The Hershey Company
The Hershey Company, tai yleisesti Hershey’s, (vuoteen 2005 asti Hershey Foods Corporation) on Pohjois-Amerikan suurin suklaanvalmistaja ja maailman kuudenneksi suurin makeisvalmistaja 7,5 miljardin Yhdysvaltain dollarin liikevaihdollaan . Sen pääkonttori sijaitsee Hersheyssä, Pennsylvaniassa, jossa sijaitsee myös Hershey’s Chocolate World. Milton S. Hershey perusti yrityksen vuonna 1894 nimellä Hershey Chocolate Company, joka oli hänen Lancaster Caramel Companyn tytäryhtiö. Hersheyn tuotteita myydään maailmanlaajuisesti noin 60 eri maassa.
Daniel Amartey
Saavutukset
Maajoukkuetasolla
Riskilä
Levinneisyys
Riskilä on muuttolintu, joka saapuu keväällä aikaisin jäänlähdön aikaan. Pesimäyhdyskunta saapuu pesäluodolle varhain, mutta pesintä alkaa suhteellisen myöhään. Syysmuutto on vaivihkainen tapahtuma, ja talvehtijoita jää ulkomerelle, jos meri ei jäädy. Suomen riskilät talvehtivat eteläisellä Itämerellä ja Tanskan salmissa. Kaikkien aikojen kolmas talvihavainto lajista Suomen sisämaassa tehtiin Savonlinnassa 23. helmikuuta 2010.
Janne Nisonen
Nisonen aloitti viuluopintonsa 4-vuotiaana Kokkolassa ja eteni myöhemmin Sibelius-Akatemiaan sekä Edsbergin kamarimusiikki-instituuttiin (Tukholma). Sibelius-Akatemiassa hän on opiskellut myös orkesterinjohtoa Hannu Linnun ja Atso Almilan johdolla. Vuonna 2016 hän sai nimityksen kaksivuotiskaudelle Pori Sinfoniettan pääkapellimestariksi. Nisonen on johtanut myös muiden muassa Radion sinfoniaorkesteria, Helsingin kaupunginorkesteria, Deutsche Kammerphilharmonie Bremeniä, Avanti!-kamariorkesteria ja Keski-Pohjanmaan Kamariorkesteria.
Auringonpilari
Talvisin katuvaloilla jääsumussa voi näkyä lampun värisiä keinovalopilareita.
Ludwig Abeille
Johann Christian Ludwig (Louis) Abeille (20. helmikuuta 1761 Bayreuth − 2. maaliskuuta 1838 Stuttgart) oli saksalainen pianisti ja säveltäjä. Hänen isänsä toimi paronin palvelijana Bayreuthissa.
Syysunelma (kappale)
Syysunelma on Katri Helenan singlen nimikappale vuodelta 1976.
Hannō
Hannō on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin eteläosassa Chichibuvuorten itäreunalla. Kaupunki on rakentunut Irumajoen yläjuoksulle. Etelässä se rajautuu Tokion metropoliin. Hannōssa on 79 278 asukasta (elokuussa 2020) ja sen pinta-ala on 193,05 neliökilometriä.
Hannō kehittyi Edo-kaudella 1600–1800-luvuilla markkinapaikkana, jossa kaupattiin erityisesti tekstiilejä ja puuta, lähinnä sugia ja japaninsypressiä. Alueelta saatava puu tunnetaan yleisnimellä Nishikawa-zai. Meiji-kaudelta lähtien kaupunkiin sijoittui tekstiiliteollisuutta ja sittemmin myös elektroniikkateollisuutta, mutta metsäteollisuus on edelleen tärkeä elinkeino. Kaupunkioikeudet Hannō sai vuonna 1954. Se on kasvanut yhtenä Suur-Tokion metropolialueen esikaupungeista. Kaupunki laajeni kuntaliitoksella vuonna 2005, kun siihen yhdistettiin Nagurin kyläkunta. Kaupunkiin kuuluvilla maaseutualueilla viljellään teetä, japaninkastanjaa, vihanneksia ja hedelmiä sekä harjoitetaan karjanhoitoa.
Benjamin Toniutti
Saavutukset
Maajoukkuetasolla
Harjalintu
Ulkonäkö ja koko
Ääni on ontto puputus ”pu-pu-pu”, mikä on antanut linnulle nimen useissa kielissä.
Reppuselkä
thumb|Tyttö kantaa toista tyttöä ”reppuselässä” selässään. thumb|Mies kantaa toista miestä ”reppuselässä” olkapäillään. Reppuselkä tai reppuselässä tarkoittaa sitä, kun ihminen kantaa toista ihmistä selässään tai olkapäillään.
Edellä mainituissa lajeissa sekä itsepuolustuslajeissa voidaan myös harjoitella tasapainoa, kestävyyttä ja voimakkuutta kantamalla toista henkilöä reppuselässä.
Äänteellisesti motivoidut sanat
Deskriptiivisiksi koettujen sanojen äänneasu vaihtelee hyvin paljon eri kielissä. Deskriptiivisanat eivät jäljittele ääntä, mutta niissä on jokin kuvailevaksi koettu ja affektia välittävä äänteellinen konventio, ikään kuin kieltenpuhujien sopimus. Niinpä suomen kielessä keskeinen deskriptiivisanojen piirre on ö-vokaalin runsas esiintyminen (töllöttää, pörröttää). Etymologian kannalta äänteellinen motivaatio kelpaa sanan taustan selitykseksi vain silloin kun sana syntyy ikään kuin tyhjästä, niin että sillä ei ole etymologiaa.
Yoshi Tatsu
ECW (2009–2010)
Yamamoto debytoi ECW:ssä nimellä Yoshi Tatsu 30. heinäkuuta 2009. Hän voitti ensimmäisessä ottelussaan Shelton Benjaminin, vaikkakin hän hävisi myöhemmin uusintaottelussa Benjaminille. Lokakuussa Tatsu voitti Zack Ryderin tullakseen ECW-mestaruuden ykköshaastajaksi, mutta ei voittanut sitä seuraavalla viikolla Christiania. Joulukuussa Yoshi Tatsu voitti Jack Swaggerin ja sai paikan ECW Homecoming Battle Royal -otteluun, jossa määriteltäisiin ykköshaastaja Christianin ECW-mestaruudelle. Tammikuussa Tatsu kilpaili Battle Royalissa, mutta ei onnistunut voittamaan ottelua, koska Kane eliminoi hänet. 22. helmikuuta 2010 Tatsu siirrettiin Rawiin, koska ECW lopetettiin.
Bernard Hill
thumb|Bernard Hill vuonna 2007 Bernard Hill (s. 17. joulukuuta 1944 Manchester) on englantilainen näyttelijä.
Sosialistinen urheiluinternationaali
Sosialistinen työläisurheiluinternationaali (suom. lyh. SUI,, lyh. SASI) oli vuonna 1920 perustettu kansainvälinen työläisurheilujärjestö, joka oli taustaltaan sosiaalidemokraattinen. Sen päämaja sijaitsi Brysselissä. SUI järjesti muun muassa työläisolympialaiset vuosina 1925, 1931 ja 1937. SUI:n suomalainen jäsenjärjestö oli Työväen Urheiluliitto.
Historia
Vuonna 1921 Neuvosto-Venäjän johtama Komintern perusti SUI:n kilpailijaksi oman työläisurheilujärjestönsä Punaisen urheiluinternationaalin (PUI). Natsien valtaannousun jälkeen SUI ja PUI aloittivat yhteistyön vuonna 1933. SUI lopetti toimintansa toisen maailmansodan aikana, ja 1946 sen seuraajaksi perustettiin Kansainvälinen työ- ja amatööriurheiluliitto (CSIT).
Nimi
SUI perustettiin virallisesti ranskankielisellä nimellä Union Internationale d'Education Physique et Sport du Travail (Kansainvälinen fyysisen kasvatuksen ja työläisurheilun liitto), mutta siitä käytettiin tavallisesti saksankielistä nimestä Luzerner Sportinternationale tullutta lyhennettä LSI (suom. Luzernin urheiluinternationaali, LUI). Vuonna 1925 järjestön nimi muutettiin saksankieliseksi Sozialistische Arbeiter-Sport-Internationale (lyh. SASI) eli Sosialistinen urheiluinternationaali (SUI). Suomessa siitä käytettiin myös nimityksiä Kansainvälinen työväen urheiluliitto (KTUL) sekä Sosialistinen työväen urheiluliitto (STUL).
Terttilänjoki
Sillat
Terttilänjoen yläjuoksun ylittää kahdesti Yhdystie 2801: ensin Kaskiston ja Terttilän rajalla ja sitten Terttilän kylän luona Luukkalankosken kohdalla. Alempana Kiikalan Kärkelän luona joen ylittää yhdystie 2403.
Sivujoet ja latvahaarat
Terttilänjoen suurin sivujoki sen Halkjärven alapuolisella osuudella on siihen Someron Uudessa-Kaskistossa yhtyvä, luode-kaakko suuntaista kallioperän murrosta seuraava Mustjoki, joka saa alkunsa Paimionjoen vastaiselta vedenjakajalta läheltä Someron kirkkoa. Sen pieniä sivuojia ovat Vaastoja ja Raijoja.
Halkjärven valuma-alue
Halkjärveen laskevan Myllyojan valuma-alue on maaperältään vaihtelevaa, yläosastaan harjumuodostumaa. Myllyojan kautta laskevia järviä ja lampia ovat Herakkaanlähde, Iso-Herakas, Tasku ja Tytyjärvi ja sen valuma-alueeseen on laskettu myös Iso-Valkee, jolle 1800-luvulla kaivettiin keinotekoinen lasku-uoma Ison-Herakkaan viereiseen Taskulampeen.
Aurinkoon
Levy-yhtiö on Scandia ja singlen kaupallinen tunnus KS 971. Kappaleen luettelotunnus on SC 3027. Tuotantoyhtiö on Scandia ja kappaleen kesto 3:14.
Tukkilaiselokuva
Kansallisen audiovisuaalisen instituutin arkistonjohtajan, elokuvatutkija Outi Hupaniitun mukaan tukkilaiselokuvia on Suomessa tehty 22 kappaletta.
Brigitte Bardot
Ura
Bardot lopetti näyttelemisen 39-vuotiaana 1973 ja muutti Saint-Tropeziin.
Yksityiselämä
Bardot kärsi elokuvauransa aikana kuuluisuudestaan ja imagopaineista, ja hän teki jo 26-vuotissyntymäpäivänään itsemurhayrityksen. Hänen tiedetään yrittäneen itsemurhaa yhteensä neljä kertaa.
Politiikassa Bardot tukee Ranskan Kansallista rintamaa ja sen johtajaa Marine Le Penia.
Kirjat
Bardot on kirjoittanut omaelämäkerran BB, joka ilmestyi suomeksi 1997.
Punakko
Ulkonäkö ja koko
Punakon varret ovat 10–30 senttimetriä korkeita, väriltään vihreitä, mutta latvasta tumman sinipunaiset. Lehdet ovat vihreitä ja ne kasvavat toisiaan vastakkain ja ovat ruodittomia. Kukat sijaitsevat tukilehtien hangoissa ja ovat väriltään myös tumman sinipunaisia. Kukka on kaksineuvoinen. Punakon hedelmät ovat soikeita kotia ja siemenet ovat siipipalteisia. Suomessa punakko kukkii keskikesällä, kesä-heinäkuussa.
Z26
Z26 oli Saksan laivaston tyypin 1936A hävittäjä toisessa maailmansodassa.
Särö (kitara)
Alkujaan säröefekti keksittiin 1950-luvulla, kun kitaravahvistinta soitettiin niin kovaa, että vahvistin ei pystynyt tuottamaan ääntä puhtaasti, vaan ääni säröytyi. Lisäksi saatettiin käyttää rikkinäistä tai puhkottua kaiutinelementtiä, jolloin ääni säröytyi lisää. Säröstä tuli pian kitaristien keskuudessa niin suosittu efekti, että sitä varten kehitettiin oma pedaalinsa, jolla yliohjattiin jo vahvistimelle menevää signaalia. Myöhemmin on kehitelty erilaisia säröefektejä, joilla saadaan synnytettyä haluttu säröytynyt ääni myös hiljaisemmilla voimakkuuksilla.
Demian Maia
Demian Augusto Maia Baptista (s. 6. marraskuuta 1977 São Paulo, Brasilia) on brasilialainen vapaaottelija ja brasilialaisen jujutsun harjoittaja. Hän ottelee Ultimate Fighting Championshipin väliarjassa. Maia tunnetaan lukkopainin ja brasilialaisen jujutsun maailmanmestarina, josta hänellä on neljännen asteen musta vyö, Hänellä on merkittäviä voittoja muun muassa Chael Sonnenista, Nathan Quarrysta ja Jason MacDonaldista. Maia kärsi uransa avaustappion UFC 102 -tapahtumassa 19. elokuuta 2009, kun yhdysvaltalainen Nate Marquardt tyrmäsi hänet avauserässä ajassa 0.25. Maia teki ottelu uransa toisen vapaaottelunsa Helsingissä 3. joulukuuta 2005 ”The Cage – Volume 4” -tapahtumassa, jossa hän voitti puolalaisen Lukas Chlewickin käsilukolla ensimmäisessä erässä. Maia on otellut kerran UFC:n keskisarjan mestaruudesta Anderson Silvaa vastaan, jolle hän hävisi tuomariäänin. Sama tulos kävi myös välisarjan mestaruusottelussa Tyron Woodleyta vastaan.
UFC
2008 Maia jatkoi voittokulkuaan kolmen ottelun verran. Hän voitti ensin Ed Hermanin huhtikuussa mountista triangelikuristuksella toisessa erässä, josta Maia ansaitsi toisen perättäisen Illan luovutus bonuksen. Elokuussa hän voitti myös Jason MacDonald takakuristuksella kolmannessa erässä, josta Maialle annettiin Illan luovutus bonus. Vuoden viimeiseksi otteluksi jäi elokuussa Nate Quarrya vastaan käyty kamppailu, jossa Maia takakuristuksella ensimmäisen erän alussa.
Haastaminen keskisarjan mestaruudesta ja jatko
2011 Maia otteli kahdesti, joista hän hävisi ensimmäisen kesäkuussa Mark Muñozille tuomariäänin (28–29, 28–29, 27–30), kun lokakuussa Maia voitti nyt tuomariäänin (30–27, 30–27, 30–27) Jorge Santiagon.
Siirtyminen välisarjaan
Maia jatkoi välisarjassa hyviä otteita myös 2013 voitettuaan helmikuussa Jon Fitchin tuomariäänin (30–27, 30–27, 30–27). Hänen kolmen ottelun voittoputki kuitenkin katkesi kotimaassaan Brasiliassa hävittyään hajaäänin (47–48, 48–47, 47–48) Jake Shieldsille, joka oli 2011 otellut välisarjan mestaruudesta. Se oli samalla Maian ensimmäinen kerta UFC:ssä, kun hän on ollut illan pääotteluna.
Paljaan taivaan alla
Juoni
Ulkopuolella elävä Perry sen sijaan on kamppaillut aina todellisten ja pelottavien haasteiden kanssa. Vaaralliset kulkutaudit, nälkä ja rajut eetterimyrskyt ovat arkipäivää sekä Perrylle että hänen heimolleen. Ekologisen katastrofin kokeneessa maailmassa jokainen taistelee olemassaolostaan, ja kun Aria onnettomuuden seurauksena häädetään omiensa joukosta, tulee Perrystä puolustuskyvyttömän tytön ainoa toivo. Odottamaton kohtaaminen muuttaa sekä Arian että Perryn elämän tavalla, josta on kiinni enemmän kuin on lupa toivoa.
Viherneitokala
Käyttäytyminen
pienoiskuva|vasen|150px|Viherneitokalaparvi Viherneitokaloja pitää pitää vähintään seitsemän yksilön parvessa. Ne eivät kiusaa pienempiään, mutta viihtyvät parhaiten jos samassa altaassa ei ole niitä isompia kaloja kilpailemassa ruoasta. Viherneitokalat kutevat hiekkapohjalle ja koiras jää vartioimaan kutua. Kutuvalmiin koiraan väri voi muuttua lähes keltaiseksi.
Mattilanperä (Alavieska)
Historia
Kähtävään Kähtävänojan varrelle syntyi pysyvää asutusta 1400-luvun lopulla. Kylässä oli 1500-luvulla neljä taloa. Niistä vanhin jaettiin vuonna 1580. Jaosta muodostui seitsemän kyläkuntaa, muiden muassa Mattila. Mattilan eli Mattilanperän asutus syntyi vuonna 1759 perustetun kruunun uudistilan maille, jonne siirrettiin vanhat rakennukset Kähtävästä. Tila sai kuuden vuoden verovapauden, jota jatkettiin useita kertoja. Verotuksen piiriin tila joutui vuonna 1837, ja perintötilaksi se lunastettiin vuonna 1897.
Mattilanperän viides tila muodostettiin toisen maailmansodan jälkeen. Itsenäinen tila syntyi alueen eteläosaan.
Karvoskylä
thumb|Karvoskylällä sijaitseva [[ortodoksinen kirkko|ortodoksinen Kristuksen kirkastumisen kirkko.]] Karvoskylä on kylä ja taajama Nivalan kaupungissa. Se sijaitsee valtatie 27:n sekä Kalajoen varrella. Kylän asukasluku on 800.
Abhasian taistelut 2008
Tausta
Venäjä oli kasvattanut joukkojaan Abhasiassa ennen sodan syttymistä noin 15 000 sotilaaseen, joihin kuului myös alueella jo olleet noin 3 000 venäläistä rauhanturvaajaa. Venäläisten lisäksi taisteluja varten mobilisoitiin Abhasian asevoimat, jotka käsittivät noin 10 000 usein venäläisten upseerien johtamaa sotilasta. Toukokuussa 2008 Abhasiaan oli saapunut 400 miehen rautatiejoukkojen osasto, jonka tehtävänä oli saattaa alueen rautatiet kuljetuskelpoisiksi. Rautatiet olivat joukkojen kuljetuksen kannalta oleellisia, sillä venäläinen raskas kalusto olisi nopeasti kuluttanut loppuun Abhasian rannikkoa pitkin kulkevan maantien. Venäläinen logistiikka on ylipäätänsä pohjattu pikemminkin rautateiden, kuin usein huonokuntoisten maanteiden varaan.
Kansallisbolševismi
Ideologia on voimakkaan amerikkalaisvastainen. Geopolitiikka on saanut Venäjän kansallisbolševistisen puolueen ajamaan Venäjän ja muun Euroopan yhdistymistä unioniksi nimeltä Euraasia, joka George Orwellin romaanissa Vuonna 1984 oli Yhdysvaltain ja Britannian Oseanian (kansallisbolševistien "Atlantica") kilpailijana. Puolue on kieltänyt ohjelmassaan kaikenlaisen yhteyden fasismiin, antisemitismiin ja muukalaisvihaan.
Aate on hyvin traditionalistinen Julius Evolan hengessä. Muiksi merkittäviksi teoreetikoiksi kansallisbolševikit nimeävät mm. Mao Zedongin, Otto Strasserin ja Josif Stalinin.
Nykysuuntaukset
Keskeisiä kansallisbolševismin teoreetikkoja ja toteuttajia ovat Aleksandr Dugin ja Eduard Limonov, joka johtaa rekisteröimätöntä Venäjän kansallisbolševistista puoluetta. Limonovin kanssa riitautuneet puolestaan perustivat oman NBP bez Limonova (NBP ilman Limonovia) -puolueensa, joka on avoimesti rasistinen ja äärioikeistolainen. Myös Dugin riitautui Limonovin kanssa, ja hänestä tuli myöhemmin Vladimir Putinin kannattaja sekä Putinin sisäpiirin jäsen.
Spanska Flugan
Lehden nimi juontui siihen aikaan myynnissä olleesta avohaavoihin käytetystä espanjalaisesta lääkepulverista Spanska flugan. Pulveri kirveli mutta paransi, samoin oli määrä tehdä Snellmanin lehden. Snellman aloitti lehden teon Uudessakaarlepyyssä. Kaksi jälkimmäistä numeroa hän teki Tukholmasta käsin.
Virva Puumala
Puumala on liedin ohella tulkinnut oopperaa ja oratorioita. Hän on työskennellyt useiden suomalaisorkestereiden kanssa. Hänen oopperaroolejaan ovat olleet Rita (Gaetano Donizetti: Rita), Despina (Wolfgang Amadeus Mozart: Così fan tutte), Kaarina (Tapio Tuomela: Neljäntienristeys), Aurora (Jukka Linkola: Abrahamin pidot) ja Ester (Jouko Tötterström: Kotiin).
Spanska Flugan
Lehtien sisältö oli pääasiassa kirjallisia teemoja, ja mukana oli myös filosofisten teosten arviointeja. Kolmannessa numerossa hän kävi hyvin voimakkaasti herännäisyyden kimppuun otsikolla "Eräs ajankohtainen kysymys".
Katja Rajaniemi
Nuorten MM-kilpailuissa 1998 Rajaniemi voitti kultaa viestistä ja hopeaa normaalimatkalta. Seuraavana vuonna nuorten MM-kilpailuissa Rajaniemi voitti kultaa sekä normaalimatkalta että viestistä ja hopeaa pikamatkalta.
Gloydius intermedius
Gloydius intermedius on kooltaan pieni, vaikka onkin isompi kuin useimmat Gloydius-suvun lajit. Se kasvaa enimmillään noin 85 senttiä pitkäksi. Käärmeen pää on leveä, litteä, kolmiomainen ja se erottuu selvästi niskasta. Silmät ovat keskikokoiset ja pupillit ovat muodoltaan pystysuorat soikiot. Laji elää kallioisilla vuorenrinteillä ja metsissä. G. intermedius ei ole aggressiivinen, vaan lähestyttynä turvautuu lähinnä pakenemiseen. Laji käyttää ravinnokseen pieniä jyrsijöitä ja toisinaan myös sammakoita.
Käytettävyyden arviointi etämenetelmin
Aika ennen etämenetelmiä
Nykyinen metodi tutkimuksen tekemiseen on suorittaa käytettävyystutkimuksia käytettävyyslaboratoriossa. Kuten haastattelututkimuksessakin, koehenkilöiden on tultava paikalle ja testien suorittajilta vaaditaan huomattavaa määrää työtä testien suorittamiseen ja niiden analysoimiseen. [Thompson et al., 2004].
Etätestaus menetelmänä
Esimerkkimalli etätestauksesta
Työkalut
Thompson et al. [2004] ovat testanneet erilaisia tarjolla olevia www-ohjelmistoja, jotka tarjosivat mahdollisuuksia sivustojen etätestaamiseen. Ominaisuuksiltaan ohjelmat tarjoavat mahdollisuudet jaetun näytön käyttöön, testitilanteen ja siinä tapahtuvien tilanteiden nauhoittaminen, jaettuun tilaan kommunikoinnille (esimerkiksi whiteboard) ja selaimen etähallintaan.
Hyviä ja huonoja puolia
Tällaiset etätestausmenetelmät tuovat mukanaan sekä huonoja että hyviä ominaisuuksia. Hyviä ominaisuuksia ovat käyttömahdollisuudet paikasta ja ajasta riippumatta, järjestelyiden minimaalisuus sekä kerättävän tiedon automaattinen siirtäminen normaalien tiedonsiirtoprotokollien avulla. Videotallenne on myös helppo jakaa sellaisenaan eteenpäin asiakkaille.
Muranen
Muranen on suomalainen sukunimi, joka on muun muassa seuraavilla henkilöillä:
Geometry Dash
Pelaaminen
Eri tasoista saa myös eri määrän orbeja, joka on pelin sisäistä rahaa. Orbeilla voi ostaa erilaisia hahmoja värejä, sekä muita asioita pelin sisäisistä kaupoista, joita on yhteensä kolme.
Tasojen luominen
Taso pitää läpäistä ensin normaalissa muodossa alusta alkaen, jotta sen voi julkaista. Julkaisemisen yhteydessä voi määrittää omalle tasolleen vaikeustason, sekä sen kuka tason voi kopioida itselleen ja muokata sitä.
Jos nämä kaksi ovat kunnossa, on olemassa mahdollisuus saada omalle tasolle tähtiluokitus. Tähtiluokituksen voi antaa moderaattori tai RobTop itse.
Formula 3 Masters
Formula 3 Masters on vuosittain järjestettävä Formula 3 -luokan kutsukilpailutapahtuma, joka ajetaan Hollannissa, Zandvoortin radalla. Siinä on mukana kuljettajia Formula 3 Euro-sarjasta ja Britannian formula 3 -sarjasta.
Vuonna 2010 Bottaksesta tuli ensimmäinen kuljettaja, joka on voittanut kilpailun kahdesti. Myöhemmin samaan pystyi Felix Rosenqvist joka voitti kilpailun vuosina 2011 ja 2013.
Axel von Kothen
Axel von Kothen tarkoittaa seuraavia henkilöitä:
Palolammi (Kankaanpää)
Maantietoa
Lammen pituus on 250 metriä, leveys 120 metriä ja sen pinta-ala on 1,4 hehtaaria. Se sijaitsee Kankaanpään itäreunassa Parkanon Kuusijärven ja Jämijärven Kahilanperän välissä Multikeitaalla. Lampeen laskee suo-ojia, mutta myös laskuoja Palokankaalta ja johto-oja Kuusikeitaalta. Rantaviivan pituus on 500 metriä. Rannat ovat suota eikä niille ole rakennettu mitään. Lammelle johtaa vain polku läheisen Eromaan maatilalta, jonne johtaa tie Parkanon Kuusijärveltä.
Lalli (sanomalehti)
Perustaminen ja varhaiset vuodet
Pulavuosien aikana Satakunnan Kustannus Oy joutui taloudellisiin vaikeuksiin ja vuonna 1931 toimitalo ja kirjapaino myytiin konkurssihuutokaupassa uudelle yhtiölle Satakunnan Maakunta Oy:lle. Sen omistivat lehden taustalla aikaisemminkin toimineet maanviljelijät Heikki Lähteenmäki, Ilmari Pero ja Albert Lähteenoja sekä eversti K. J. M. Collan. 1930-luvun alussa Lalli suhtautui aluksi myötämielisesti äärioikeistolaiseen Lapuan liikkeeseen, mutta muutti suhtautumistaan kevään 1932 Mäntsälän kapinan jälkeen. Lehdessä työskenteli järjestön johtomiehiin kuulunut toimittaja Lauri Lohi. Lallin levikki oli vuonna 1920 noin 2 000 kappaletta. Se ilmestyi aluksi kolme kertaa viikossa ja vuodesta 1924 lähtien kuudesti viikossa.
Francisco Tanzer
Tanzerin perhe muutti Saksan kansallissosialistisen työväenpuolueen valtaannousun alta ensin Portugaliin ja myöhemmin Yhdysvaltoihin. Hän palveli Yhdysvaltain armeijassa vuosina 1945–1947, sijoitettuna Saksaan. Tanzer opiskeli Columbian yliopistossa. Hän asui Saksassa, Düsseldorfissa vuodesta 1955 lähtien.
Piikkikalat (heimo)
Lajit ja anatomia
Varhaisimmat piikkikalojen heimoon kuuluvien lajien fossiilit on ajoitettu mioseenikaudelle. Nykyään heimoon kuuluu 5 sukua ja lähteestä riippuen 8–20 lajia. Lajien määrästä on epävarmuutta, koska monimuotoisuus heimossa on suurta. Lajeja ovat muun muassa nelipiikki (Apeltes quadracus), viisipiikki (Culaea inconstans), kolmipiikki (Gasterosteus aculeatus), G. whiteheadi, Pungitius hellenicus, ukrainanpiikki (P. platygaster), kymmenpiikki (P. pungitius) ja vaskikala (Spinachia spinachia). Heimon kalat ovat pienehköjä kaloja ja suurin laji vaskikala voi saavuttaa noin 18 cm:n pituuden. Tyypillisiä piirteitä ovat enemmän tai vähemmän pitkulainen ruumis, 3—16 piikkiä ennen selkäevää, pienet vatsaevät, pienikokoinen suu, suomuton ruumis ja ruumiissa voi olla suojaavia luulevyjä.
Luettelo Yhdistyneessä kuningaskunnassa sijaitsevista maailmanperintökohteista
thumb|[[Stonehenge on osa yhtä Yhdistyneessä kuningaskunnassa sijaitsevista maailmanperintökohteista.]] Yhdistyneessä kuningaskunnassa ja sen merentakaisilla alueilla on yhteensä 31 Unescon maailmanperintökohdetta. Englannissa näistä sijaitsee 17 (antiikin roomalainen rajapuolustusjärjestelmä limes on jaettu Saksan ja Englannin välillä). Skotlannissa sijaitsee viisi kohdetta, Walesissa kolme ja Pohjois-Irlannissa, Bermudalla, Gibraltarilla, Pitcairnissa ja Saint Helenalla kussakin sijaitsee yksi maailmanperintökohde. Lisäksi yksi kohde – Rooman valtakunnan rajapuolustusjärjestelmät – ulottuu sekä Englannin että Skotlannin alueille.
EasyJet Switzerland
Lähteet
EasyJet
Kate Liu
Kansainvälisessä Frédéric Chopin -pianokilpailussa hän sai vuonna 2015 kolmannen palkinnon sekä parhaan masurkkaesityksen palkinnon. Lisäksi hänet äänestettiin yleisösuosikiksi. Liu sai myös ensipalkinnot kolmannessa Aasian ja Tyynenmeren alueen kansainvälisessä Chopin-kilpailussa ja vuoden 2010 New Yorkin kansainvälisessä pianokilpailussa. Vuonna 2010 hän saavutti kolmannen sijan Kansainvälisessä Thomas & Evon Cooper -kilpailussa.
Liberaalikonservatismi
Kuten liberalismilla ja konservatismilla, on liberaalikonservatismillakin ollut useita merkityksiä eri aikoina ja eri alueilla. Politiikan tutkimuksessa termillä tarkoitetaan aatteita, joissa laissez-fairen talouden periaatteet (kuten kauppasopimusten arvostus, yksityisomistuksen suoja ja vapaat markkinat) yhdistetään uskoon ihmisten luonnollisesta erilaisuudesta, uskonnon tärkeyteen sekä perinteisiin arvoihin, joita rajoitettu, perustuslaillinen ja edustuksellinen valtiovalta edustaa.
Sääksi
Nimi
Sana "sääksi" on säilynyt monissa suomalaisissa paikannimissä (Sääksmäki, Sääksjärvi), vaikka itse lintu olisi jo aika päiviä sitten kadonnut paikkakunnalta. "Kalasääksi" on linnun vanhentunut nimitys, ja esiintyy mm. Espoossa kadunnimenä (Kalasääksentie, -katu, ja -kuja).
Höyhenpuku
Sääksen höyhenpuku on alapuolelta pääosin valkea ja selkäpuolelta tummanruskea. Rinnassa sääksellä on vaihtelevan yhtenevä ruskea rintavyö, joka naaraalla on keskimäärin laajempi ja tummempi kuin koiraalla. Samana kesänä syntyneet poikaset poikkeavat vanhoista linnuista selkäpuolen höyhenpeitteen värityksen perusteella. Nuorilla selkäpuolen höyhenet samoin kuin siipi ja pyrstösulat ovat vaaleakärkiset, minkä vuoksi koko yläpuolen yleisväritys näyttää kirjavammalta.
Ääntely
Sääksi päästelee soidinlennon aikana valittavia, piipittävältäkin kuulostavia vihellyksiä ”j-ilp j-ilp j-ilp...”. Varoitusääni, jota sääksi käyttää usein lentäessään, on hieman epäpuhdas ja terävän kuuloinen ”kju-kju-kju-...”. Kutsuääni on lyhyt ja selkeästi kuuluva vihellys ”pjyp”.
Dead Reckoning
–
Soul Valpio
Soul Valpio sairastui vuonna 1999 leukemiaan ja joutui viettämään kaksi vuotta pyörätuolissa. Hän on sittemmin parantunut sairaudestaan, vaikka kertookin kärsivänsä leukemian aiheuttamista kivuista edelleenkin jonkin verran.
Axel von Kothen (säveltäjä)
Carl Axel von Kothen (15. elokuuta 1871 Hamina – 7. heinäkuuta 1927 Tammisaari) oli suomalainen laulaja, laulunopettaja ja säveltäjä.
Energie AG-Skisprung Arena
Energie AG-Skisprung Arena on viiden muovitetun hyppyrimäen muodostama mäkihyppystadion Hinzenbachissa Itävallassa.
Historia
Keväällä 2006 aloitettiin uuden K90 HS100 Aigner-Schanzen rakennustyöt. Syyskuussa 2009 rankkasateiden aiheuttaman maanvyörymän takia rakennustyöt viivästyivät ja hyppyrimäen suunniteltua kokoa jouduttiin pienentämään K85 HS94 kokoiseksi. Lisäksi maanvyörymä vaurioitti pienempiä harjoitusmäkiä, joita jouduttiin korjaamaan. Maanvyörymän takia alkuperäinen 1,6 miljoonan euron rakennusbudjetti paisui 5,6 miljoonaan euroon. Lisäksi vuonna 2010 rakennettiin K10-mäki. Aigner-Schanzen virallisia avajaisia vietettiin 9.–10. lokakuuta 2010 Itävallan kesämestaruuskilpailujen yhteydessä. Syksyllä 2017 HS-piste siirrettiin 90 metriin.
Mäkiennätyksen kehittyminen (naiset)
Naisten mäkiennätyksen 98,0 metriä on hypännyt Sara Takanashi.
Polyteenikromosomi
Esiintyminen
Polyteenikromosomeja tavataan hyönteisillä joissakin kudoksissa, jotka eivät erilaistu aikuisen hyönteisen rakenteiksi. Esimerkiksi surviaissääskellä ja banaanikärpäsellä on polyteenikromosomisto toukan sylkirauhasten soluissa. Muissa eliöryhmissä polyteenikromosomeja tavataan esimerkiksi palkokasvien syöttösoluissa ja joillakin yksisoluisilla, kuten ripsieläimillä. Niihin kuuluvalla tohvelieläimellä on kaksi tumaa, joista toisessa on RNA-synteesistä vastaava polyteenikromosomisto (nk. RNA-synteesituma). Eräiden sammakkoeläinten ja selkärangattomien kypsyvissä oosyyteissä esiintyvät, tyypillisen ulkonäkönsä mukaan nimensä saaneet lamppuharjakromosomit ovat myös vastaavia jättiläiskromosomeja. Myös Drosophilidae-heimon kärpästen spermatosyyttien tumissa on lamppuharjakromosomeja.
Juni
Digi- ja väestötietoviraston mukaan Juni on vuoteen 2020 mennessä ollut Suomessa virallisena etunimenä noin 140–160 naisella.
Etelä-Pohjanmaan käräjäoikeus
Se syntyi vuoden 2010 alussa, kun Seinäjoen käräjäoikeus, Kauhajoen käräjäoikeus ja Kauhavan käräjäoikeus yhdistyivät valtioneuvoston asetuksella yhdeksi kokonaisuudeksi. Käräjäoikeuden tuomiopiiriin kuuluu 17 kuntaa. Tuomioistuimen kanslia on Seinäjoella ja istuntopaikka Kauhavalla.
Evankeliset ystävät
Taustaa
Axel Alfred Skutnabb oli tullut uskoon vapaakirkollistenjärjestämässä Fredrik Fransonin kokouksessa. Skutnabb oli myös osallistunut Ruotsalaisen Pyhitysliikkeen (Helgelse förbundet) toiminnan kautta syntyneen Pyhitys-liikkeen toimintaan. Skutnabb tutustui Ruotsalaisen Pyhitysliikkeen kirjallisuuteen ja kehitteli synnittömyys-liikkeen oppia niin pitkälle, että alkoi opettaa kaikkien pelastuvan ja sanoi ettei ole mitään kadotustuomiota.
Opillisia näkemyksiä
He eivät pitäneet itseänsä syntisinä vaan uskoivat olevansa synnittömiä, kuten Kustaa Asp ja Akseli Skutnabb Tampereen Talvijuhlilla helmikuussa 1928 julistivat.
Rüştü Reçber
Beşiktaş
Vuonna 2007 Rüştü siirtyi Beşiktaşiin. Hän oli monta kautta seuran ykkösvahti, sekä johdatti Beşiktaşin Turkin mestaruuteen 2009. Kaudella 2009-10 Beşiktaş pelasi Mestareiden Liigassa, ja vaikka se jäi lohkonsa viimeiseksi, se kellisti vieraskentällä, mainekkaalla Old Trafordilla Manchester Unitedin 1-0. Rüştü oli ottelun hahmo, ja teki useita huippupelastuksia ottelussa.
Viimeiset kaudet Beşiktaşissa ja lopettaminen
Kaudella 2010-11 nuori Cenk Gönen kuitenkin syrjäytti Rüştün Beşiktaşin ykkösvahdin paikalta. Rüştü pelasi kuitenkin kaudella 11 liiga-ottelua, sekä kantoi päävastuun Turkin Cupissa, jonka voittoa Beşiktaş juhli kauden päätteeksi. Kaudella 2011-12 Rüştü oli jälleen Beşiktaşin kakkosvahti, vaikka saikin tasaisesti vastuuta maalilla kauden mittaan. Rüştü oli 39 vuoden iällään vanhin pelaaja Turkin pääsarjassa kaudella 2011-12. Kauden 2011-12 päätteeksi, yksi kaikkien aikojen parhaista turkkilaisista jalkapalloilijoista, Rüştü Reçber ilmoitti lopettavansa pitkän ja menestyksekkään uransa.
Ensimmäiset maaottelut
Rüştü teki maajoukkuedebyyttinsä lokakuussa 1994. Hän nousi nopeasti maajoukkueen ykkösvahdiksi ja pelasi Turkin maalilla useat EM- ja MM-karsintaottelut, vaihtelevalla menestyksellä, sillä Turkki ei aina onnistunut saavuttamaan siltä odotettua arvokisapaikkaa. Ensimmäiset arvokilpailuturnauksensa Rüştü pelasi EM-kilpailuissa vuosina 1996 ja 2000
Slavomír Bartoň
Slavomír Bartoň (22. tammikuuta 1926 Lipůvka – 16. tammikuuta 2004 Brno) oli tšekkoslovakialainen jääkiekkoilija ja valmentaja. Hänen vahvuuksiinsa kuuluvat kova laukaus ja johtajan ominaisuudet.
Erwise
Erwise julkistettiin huhtikuussa 1992. Selain oli tehty Unix-tietokoneille X-ikkunointijärjestelmään ja se käytti W3C:n yleisiä kirjastoja. Alkuperäinen WWW-selain WorldWideWeb oli myös graafisella NeXTSTEP-pohjaisella käyttöliittymällä ja se oli julkistettu kaksi vuotta aiemmin
Dmitri Kvartalnov
Kvartalnov pelasi uransa kaksi ensimmäistä kautta, 1982–83 ja 1983–84 kotikaupunkinsa joukkueessa HK Himik Voskresenskissa. Kausiksi 1984–85 ja 1985–86 hän siirtyi suorittamaan asepalvelustaan kakkosliigan armeijaseuraan SKA Kalininiin, mutta palasi sen jälkeen kasvattajaseuraansa. Kaudella 1989–90 Kvartalnov voitti Neuvostoliiton jääkiekkosarjan pistepörssin.
Neuvostoliiton hajottua Kvartalnov siirtyi samaten laitahyökkääjänä pelanneen veljensä Andrein kanssa Pohjois-Amerikkaan IHL-liigan San Diego Gulls -joukkueeseen voittaen sarjan pistepörssin ja saaden sekä vuoden tulokkaan että parhaan pelaajan palkinnot. Seuraavana kesänä vuonna 1992 Boston Bruins varasi Kvartalnovin NHL:ään ensimmäisellä kierroksella. Hän pelasi samaisen joukkueen riveissä ainoat NHL-kautensa, 1992–93 ja 1993–94, joista ensimmäisen lähes piste per peli -tahtia ja tekemällä uuden NHL-ennätyksen vähintään yhdellä pisteellä jokaisessa neljästätoista ensimmäisestä ottelustaan. Jälkimmäisellä kaudella Kvartalnov joutui yksipuolisen hyökkäysorientoituneena pidetyn pelityylinsä vuoksi puolustuskuria painottaneen valmentaja Brian Sutterin epäsuosioon ja pudotettiin farmijoukkue Providence Bruinsiin, AHL:ään. Seuraaviksi kausiksi Kvartalnov palasi Eurooppaan ja pelasi menestyksekkäästi Sveitsissä ja Itävallassa HC Ambrì-Piottan ja Klagenfurter AC:n joukkueissa.
Z27
Valmistus
Alus tilattiin 23. huhtikuuta 1938 Deutsche Schiff- und Maschinenbaulta Bremenistä, missä köli laskettiin 27. joulukuuta 1939. Alus laskettiin vesille 1. elokuuta 1940 ja valmistui 26. helmikuuta 1941.
Z28
Valmistus
Alus tilattiin 23. huhtikuuta 1938 Deutsche Schiff- und Maschinenbaulta Bremenistä, missä köli laskettiin 30. marraskuuta 1939. Alus laskettiin vesille 20. elokuuta 1940 ja valmistui 9. elokuuta 1941.
Aurankukka
Viljapeltojen rikkakasvi
Aurankukan siemeniä on tavattu Keski-Euroopassa jo kivikautisilta maanviljelysasuinpaikoilta. Ennen siemenviljan tehokkaan puhdistuksen aloittamista jyvien joukossa saattoi olla paljonkin aurankukan siemeniä, esimerkiksi 1900-luvun alussa Venäjältä Suomeen tuodussa kauran siemenessä pahimmillaan 18,5 prosenttia. Aurankukasta on haittaa myös viljan käytölle, sillä sen siemenet sisältävät myrkyllistä ja pahanmakuista saponiiniglykosidia (gitagiini, agrostemmahappo) ja heikentävät viljasta valmistetun jauhon leivontaominaisuuksia.
Stefanin–Boltzmannin laki
Stefanin–Boltzmannin lain johtaminen Planckin laista integroimalla
Sijoitetaan ,
Kansainvälinen jalkapalloliitto
Kansainvälinen jalkapalloliitto eli FIFA on jalkapallon kattojärjestö. Se hallinnoi myös futsalia ja beachfutista. Fifa toimii kattojärjestönä 208 jäsenjärjestölle ja sen tehtäviin kuuluu muun muassa lajin kehittäminen ja maailmanmestaruuskilpailujen järjestäminen.
Perustaminen
Heti perustavan kokouksen jälkeisenä päivänä järjestettiin ensimmäinen Fifan kongressi, jossa liiton ensimmäiseksi puheenjohtajaksi valittiin Guérin. Varapuheenjohtajiksi valittiin Hirschman ja sveitsiläinen Victor Schneider ja hallituksen muiksi jäseniksi belgialainen Louis Muhlinghaus ja tanskalainen Ludvig Sylow.
Ensimmäinen kansainvälinen jalkapalloturnaus pelattiin Lontoon olympialaisissa 1908.
Lajin hallinnointi
FIFA osallistuu jalkapallon sääntöjen kehittämiseen sääntöjä määrittävän yhteistyöjärjestö IFAB:n kautta. Liitolla on järjestössä neljä edustajaa ja muut neljä tulevat Englannin, Skotlannin, Walesin ja Pohjois-Irlannin jalkapalloliitoista.
Laidassuo
Laidassuo ja sen itäpuoliset Lakjärvenrahka ja Nousiaisten Lammenrahka luokitellaan keidassoiksi, vaikka suotyypille ominaiset rakenteet eivät monin paikoin olekaan näillä soilla selvästi nähtävissä. Esimerkiksi soiden reunaluisut tai laiteet puuttuvat usein kokonaan tai ovat hyvin kapeat. Tämä johtuu pääasiassa siitä, että suot ovat syntyneet kallioisten metsäsaarekkeiden pitkänomaisiin, sokkeloisiin väleihin. Kivennäismaasaarekkeista suurin osa on jäätikkösyntyisiä moreenikumpuja. Osa metsäsaarekkeista on myös säilynyt luonnontilassa. Laidassuon suotyyppikirjo on runsas. Suon eteläosassa on lisäksi yksi allikkoinen tasanne. Tasanteen ympärillä olevat kuivemmat kermit ja kosteammat kuljut ovat myös suuntautuneet melko selvästi.
Forcit
Oy Forcit Ab on suomalainen kemian sektorilla toimiva yritys. Forcit kehittää, valmistaa ja myy räjähdysaineita pääasiassa Pohjoismaisille markkinoille. Erikoistuotteita viedään myös Pohjoismaiden ulkopuolisille markkinoille. Forcit harjoittaa myös konsultointi- ja koulutustoimintaa.